*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*174. számú előterjesztés*

Bátaszék Város Önkormányzat Képviselő-testületének 2018. július 25-én

16,00 órakor megtartandó RENDKÍVÜLI ülésére

*Kalász János Városi Sportcsarnok korszerűsítési feladatainak elvégzésére kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Takácsné Gehring Mária aljegyző **Tárgyalja:**PG Bizottság: 2018.07.25. |

**Tisztelt Képviselő-testület!**

**I.**

Bátaszék Város Önkormányzat Képviselő-testülete 217/2018.(VI.27.) önkormányzati határozatával döntött arról, hogy a Kalász János Városi Sportcsarnok (Tornacsarnok) felújítására biztosított keretet további 6.000.000 Ft-tal megemeli, melynek fedezetét az önkormányzat 2018. évi költségvetése általános tartalék kerete terhére biztosítja.

Elvégzendő korszerűsítési feladatok

- 3 db új menekülő ajtó elhelyezése,

- 1 db új ajtó elhelyezése a fejlesztési terület irányába,

- meglévő fűtésrendszer és csapadékvíz elvezető rendszer egy részének bontása,

- menekülési útvonalon térkapcsolat biztosítása.

Ajánlattételre szóló felhívás került kiküldésre három vállalkozónak, melynek tárgya:

Kalász János Városi Sportcsarnok, Bátaszék, Budai u. 9. (594/2 hrsz.) menekülési útvonal kialakításának munkálatai.

Az ajánlattételi határidő lejártáig egy ajánlattevő nyújtotta be ajánlatát. Az ajánlat a formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

BÁT-KOM 2004 Kft. 7140 Bátaszék, Baross u. 1/A bruttó: 7 966 159,-Ft

Az önkormányzat költségvetésében rendelkezésre álló forrás: bruttó 11 000 000,-Ft

Bruttó 7 966 159,-Ft összeggel javasoljuk a BÁT-KOM 2004 Kft.-vel történő szerződéskötést.

A TIRINGER Építőipari Kft. (7140 Bátaszék Garay J. u. 8.) a műszaki ellenőri tevékenység elvégzésére megküldte ajánlatát bruttó 150 000 Ft összeggel. A műszaki ellenőr alkalmazása szükséges, mivel a Társadalmi Ellenőrző Tájékoztató Társulás által településfejlesztési célú felhalmozási költségvetési kiadásaira biztosított támogatás terhére kívánjuk elszámolni a kivitelezés költségét.

Mindezek alapján javasoljuk az alábbi határozati javaslat elfogadását.

 **II.**

Bátaszéki Sport Egyesület vissza nem térítendő sportfejlesztési támogatási kérelmet nyújtott be a Kalász János Városi Sportcsarnokban megvalósítandó, mennyezetről leengedhető kosárlabda palánkok beruházási munkáira tekintettel arra, hogy a TAO látványsport csapattámogatások rendszerében egy jelentős támogatási keret megszerzésére kapott lehetőséget a szakszövetségektől.

A kosárlabda palánk felszerelésével további járulékos feladatként és költségként jelentkezik 2 db sötéten sugárzó fűtőtest mennyezetről való leszerelése és áthelyezése, mely munkák megrendelője Bátaszék Város Önkormányzata lenne. A felmerülő 492 387 Ft költség forrásaként a sportcsarnok felújítási keretét nevesítjük.

Kérjük a határozati javaslatok támogatását.

***1.sz. H a t á r o z a t i j a v a s l a t :***

**Kalász János Városi Sportcsarnok, Bátaszék, Budai u. 9. (594/2 hrsz.) menekülési útvonal kialakítási munkáira kivitelező****kiválasztására**

Bátaszék Város Önkormányzatának Képviselő-testülete

1. a Kalász János Városi Sportcsarnok, Bátaszék, Budai u. 9. (594/2 hrsz.) menekülési útvonal kialakítási munkák elvégzésével a BÁT-KOM 2004 Kft.-t (7140 Bátaszék, Baross u. 1/A) bízza meg bruttó 7 966 159 Ft vállalkozási díjért, melynek fedezetét az önkormányzat 2018. évi költségvetése 7. melléklet Tornacsarnok felújítása elnevezésű előirányzat terhére biztosítja;
2. felhatalmazza a város polgármesterét a feladat ellátására vonatkozó szerződés aláírására.

*Határidő: 2018. augusztus 5.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: BÁT-KOM 2004 Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**Kalász János Városi Sportcsarnok, Bátaszék, Budai u. 9. (594/2 hrsz.) kosárlabda palánk felszereléséhez kapcsolódó járulékos költségek biztosítására**

Bátaszék Város Önkormányzatának Képviselő-testülete

1. a Kalász János Városi Sportcsarnok, Bátaszék, Budai u. 9. (594/2 hrsz.) kosárlabda palánk felszereléséhez kapcsolódó járulékos munkák elvégzésére bruttó 492 387 Ft összeget biztosít, melynek fedezetét az önkormányzat 2018. évi költségvetése 7. melléklet Tornacsarnok felújítása elnevezésű előirányzat terhére biztosítja;
2. felhatalmazza a város polgármesterét a vonatkozó szerződések aláírására.

*Határidő: 2018. augusztus 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár